ಮುಂಬೈ:ಬಜಾಜ್ ಫೈನಾನ್ಸ್ ಕಂಪನಿಯ ಡಿಸೆಂಬರ್ ತ್ರೈಮಾಸಿಕ (Q3- 2023ರ ಅಕ್ಟೋಬರ್​ನಿಂದ ಡಿಸೆಂಬರ್​ ಅವಧಿ) ಗಳಿಕೆಯು ಹೂಡಿಕೆದಾರರನ್ನು ಆಕರ್ಷಿಸಲು ವಿಫಲವಾದ ನಂತರ ಮಂಗಳವಾರ ಈ ಕಂಪನಿಯ ಷೇರುಗಳು ಶೇಕಡಾ 5 ರಷ್ಟು ಕುಸಿದವು.
ಈ ಷೇರು 5.17 ರಷ್ಟು ಕುಸಿದು ಬಿಎಸ್‌ಇಯಲ್ಲಿ 6,815.60 ರೂಪಾಯಿ ತಲುಷಿತು. ದಿನದ ವಹಿವಾಟಿನ ನಡುವೆ ಇದು ಶೇ.5.30ರಷ್ಟು ಕುಸಿದು 6,806 ರೂಪಾಯಿಗೆ ತಲುಪಿತ್ತು. ಎನ್‌ಎಸ್‌ಇಯಲ್ಲಿ ಈ ಷೇರು ಶೇ.5ರಷ್ಟು ಕುಸಿದು 6,825 ರೂಪಾಯಿ ತಲುಪಿತು.
ಈ ಮೂಲಕ ಕಂಪನಿಯ ಮಾರುಕಟ್ಟೆ ಮೌಲ್ಯವು 22,984.27 ಕೋಟಿ ರೂಪಾಯಿಯಿಂದ 4,21,219.81 ಕೋಟಿ ರೂಪಾಯಿಗೆ ಕುಸಿಯಿತು.
ಮಂಗಳವಾರದಂದು ಬಿಎಸ್ಇ ಸೂಚ್ಯಂಕ ಮತ್ತು ನಿಫ್ಟಿ ಸೂಚ್ಯಂಕ ಕುಸಿಯಲು ಇದು ಸಾಕಷ್ಟು ಕೊಡುಗೆ ನೀಡಿತು.
30-ಷೇರುಗಳ ಬಿಎಸ್‌ಇ ಸೆನ್ಸೆಕ್ಸ್ 801.67 ಅಂಕಗಳು ಅಥವಾ ಶೇಕಡಾ 1.11 ರಷ್ಟು ಕುಸಿದು 71,139.90 ಕ್ಕೆ ಸ್ಥಿರವಾಯಿತು. ನಿಫ್ಟಿ ಸೂಚ್ಯಂಕವು 215.50 ಅಂಕಗಳಷ್ಟು ಅಥವಾ ಶೇಕಡಾ 0.99ರಷ್ಟು ಕುಸಿದು 21,522.10 ಕ್ಕೆ ಮುಟ್ಟಿತು.
ಡಿಸೆಂಬರ್ 2023 ಕ್ಕೆ ಕೊನೆಗೊಂಡ ಮೂರನೇ ತ್ರೈಮಾಸಿಕದಲ್ಲಿ (2023ರ ಅಕ್ಟೋಬರ್​ನಿಂದ ಡಿಸೆಂಬರ್​ವರೆಗೆ) 3,639 ಕೋಟಿ ರೂಪಾಯಿಯ ಏಕೀಕೃತ ನಿವ್ವಳ ಲಾಭದಲ್ಲಿ 22 ಶೇಕಡಾ ಹೆಚ್ಚಳವನ್ನು ವರದಿ ಮಾಡಿದೆ. ಹಿಂದಿನ ವರ್ಷದ ಇದೇ ಅವಧಿಯಲ್ಲಿ ಕಂಪನಿಯು ರೂ 2,973 ಕೋಟಿ ನಿವ್ವಳ ಲಾಭ ಗಳಿಸಿತ್ತು.
ಹಿಂದಿನ ವರ್ಷಕ್ಕೆ ಹೋಲಿಸಿದರೆ ಮೂರನೇ​ ತ್ರೈಮಾಸಿಕದಲ್ಲಿ ಒಟ್ಟು ಆದಾಯವು 14,166 ಕೋಟಿ ರೂ.ಗೆ ಏರಿಕೆಯಾಗಿದೆ ಎಂದು ಕಂಪನಿ ತಿಳಿಸಿದೆ. ಹಿಂದಿನ ವರ್ಷದ ಮೂರನೇ ತ್ರೈಮಾಸಿಕದಲ್ಲಿ 10,789 ಕೋಟಿ ರೂ. ಆದಾಯ ಬಂದಿತ್ತು.
ಕಳೆದ ವರ್ಷದ ಮೂರನೇ ತ್ರೈಮಾಸಿಕದಲ್ಲಿ 2,30,842 ಕೋಟಿ ರೂ.ಗೆ ಹೋಲಿಸಿದರೆ 2023 ರ ಡಿಸೆಂಬರ್ ಅಂತ್ಯದ ವೇಳೆಗೆ ನಿರ್ವಹಣೆಯಲ್ಲಿರುವ ಏಕೀಕೃತ ಸ್ವತ್ತುಗಳು ಶೇಕಡಾ 35 ರಷ್ಟು ಏರಿಕೆಯಾಗಿ 3,10,968 ಕೋಟಿ ರೂಪಾಯಿ ತಲುಪಿವೆ.
ನಿವ್ವಳ ಬಡ್ಡಿ ಆದಾಯವು ಹಿಂದಿನ ವರ್ಷದ ಮೂರನೇ ತ್ರೈಮಾಸಿಕದಲ್ಲಿನ 5,922 ಕೋಟಿ ರೂಪಾಯಿಗಳಿಗೆ ಹೋಲಿಸಿದರೆ ಶೇಕಡಾ 29ರಷ್ಟು ಹೆಚ್ಚಳವಾಗಿ 7,655 ಕೋಟಿ ರೂಪಾಯಿಗಳಿಗೆ ಏರಿಕೆಯಾಗಿದೆ.
ಕಂಪನಿಯ ಒಟ್ಟು ಅನುತ್ಪಾದಕ ಆಸ್ತಿಗಳು (NPAs) ಒಂದು ವರ್ಷದ ಹಿಂದೆ ಇದೇ ಅವಧಿಯಲ್ಲಿ 1.14 ಶೇಕಡಾದಿಂದ 0.95 ಶೇಕಡಾಕ್ಕೆ ಇಳಿದಿದೆ.
ಕಳೆದ ವರ್ಷ ಅಕ್ಟೋಬರ್‌ನಲ್ಲಿ, ಬಜಾಜ್ ಫೈನಾನ್ಸ್ ಷೇರಿನ ಬೆಲೆ 52 ವಾರಗಳ ಗರಿಷ್ಠ ಮಟ್ಟವಾದ 8,190 ರೂಪಾಯಿ ತಲುಪಿತ್ತು. ಕಳೆದ ವರ್ಷ ಮಾರ್ಚ್‌ನಲ್ಲಿ ಕನಿಷ್ಠ ಮಟ್ಟ 5,487.25 ರೂಪಾಯಿ ಮುಟ್ಟಿತ್ತು.
ಬಜಾಜ್ ಫೈನಾನ್ಸ್, ಕೆಲವು ಒತ್ತಡದಿಂದಾಗಿ ಗ್ರಾಮೀಣ B2C (ಬಿಸಿನೆಸ್​ ಟು ಕನ್ಸೂಮರ್​) ವಿಭಾಗದಲ್ಲಿ (ಮಾಜಿ ಚಿನ್ನದ ಸಾಲ) ಬೆಳವಣಿಗೆಯನ್ನು ಕಡಿಮೆ ಮಾಡಿದೆ ಎಂದು ವಿಶ್ಲೇಷಕರು ಹೇಳಿದ್ದಾರೆ.
ಭಾರತೀಯ ರಿಸರ್ವ್​ ಬ್ಯಾಂಕ್​ (RBI) ಎರಡು ಬಜಾಜ್ ಫೈನಾನ್ಸ್ ಉತ್ಪನ್ನಗಳನ್ನು ನಿಷೇಧಿಸಿದೆ, ಅಂದರೆ. ನವೆಂಬರ್ 2023 ರಲ್ಲಿ Insta EMI ಕಾರ್ಡ್‌ಗಳು ಮತ್ತು ಇ-ಕಾಮ್ ವಹಿವಾಟುಗಳನ್ನು ನಿಷೇಧಿಸಿದೆ.
ಇದರ ಸಹ-ಬ್ರಾಂಡೆಡ್ ಕ್ರೆಡಿಟ್ ಕಾರ್ಡ್‌ಗಳಲ್ಲಿ ಕೆಲವು ನ್ಯೂನತೆಗಳನ್ನು ಆರ್‌ಬಿಐ ಗಮನಿಸಿದೆ. ಈ ನ್ಯೂನತೆಗಳನ್ನು ಸರಿ ಮಾಡಲು RBL ಬ್ಯಾಂಕ್‌ನೊಂದಿಗೆ ನಿಕಟವಾಗಿ ಕೆಲಸ ಮಾಡಲಾಗುವುದು ಎಂದು ಕಂಪನಿ ಹೇಳಿದೆ.
ಗ್ರಾಹಕರ ಕ್ರೆಡಿಟ್ ಮಾನ್ಯತೆ ಮೇಲಿನ ಅಪಾಯದ ತೂಕವನ್ನು 100 ಪ್ರತಿಶತದಿಂದ 125 ಪ್ರತಿಶತಕ್ಕೆ ಆರ್​ಬಿಐ ಹೆಚ್ಚಿಸಿದೆ. ಇದು ಕಂಪನಿಯ CRAR (Capital to Risk (Weighted) Assets Ratio ) ಮೇಲೆ 290 ಅಂಕಗಳ ಪ್ರಭಾವವನ್ನು ಬೀರಿದೆ ಎಂದು ಮೋತಿಲಾಲ್ ಓಸ್ವಾಲ್ ಹೇಳಿದೆ.

53500 ಕೋಟಿ ರೂ. ಆರ್ಡರ್; 1600% ಬಂಪರ್​ ಆದಾಯ: ಹೂಡಿಕೆದಾರರನ್ನು ಸೆಳೆಯುತ್ತಿದೆ ರೈಲ್ವೇ ಸಂಬಂಧಿ ಷೇರು

ಇತಿಹಾಸ ನಿರ್ಮಿಸಿದ ಟಾಟಾ ಷೇರು; ಒಂದೇ ದಿನದಲ್ಲಿ 1000 ರೂ. ಹೆಚ್ಚಳ; 7730% ಲಾಭ ನೀಡಿದ ಮಲ್ಟಿಬ್ಯಾಗರ್​

ಭೂಮಿ ಖರೀದಿ, ಉತ್ತಮ ತ್ರೈಮಾಸಿಕ ಫಲಿತಾಂಶ: ಎರಡೇ ದಿನಗಳಲ್ಲಿ ಷೇರು ಬೆಲೆ ಶೇ. 40 ಹೆಚ್ಚಳ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:nine + fifteen =
Remember me
